Toomas Vint

Toomas Vint (sündinud 5. märtsil 1944 Tallinnas) on eesti kunstnik ja kirjanik. Ta on lõpetanud 1962. aastal Tallinna 10. Keskkooli ja õppinud Tartu Riiklikus Ülikoolis bioloogiat. Aastatel 1963–1965 läbis sõjaväeteenistuse Nõukogude mereväe Põhjalaevastikus, 1967–1971 töötas Eesti Televisioonis režissööri abi ja assistendina. 1973. aastast Eesti Kunstnike Liidu liige. 1977. aastast Eesti Kirjanike Liidu liige. Toomas Vint hakkas esinema näitustel 1960. aastate lõpul, ANK-64 järellainetuses. Tõeline läbimurre toimus teosega „Sinu liblikas lendab sinu aasale” (1971). Toomas Vindi loomingut tõlgendada püüdes on kasutatud termineid "intellektuaalne naivism", "transavangard", "metafüüsiline maal", "magritilik sürrealism". Ta ise nimetab oma töid kontseptuaalseteks maastikeks. 1990. aastate keskpaiku esitas Vint näitusele „Biotoopia” (1995) kaasaegset kunsti parodeeriva installatsiooni „Vaikelu”, misjärel arvustas ajakirjanduses kirglikult eesti kunstipoliitikat. Pärast näituse „Déjà vu” (2000) kureerimist tõmbus kunstikõnelustest kõrvale. Vindi maale on mitmes kunstimuuseumis ja prominentses erakogus. 1980 Eesti Kunstimuuseum, Tallinn 1984 Kirjanike Maja, Peterburi 1987 Galerii Gorky Pariis 1988 Port Louis' näitusehoone Mauritius 1997 “Lõppematu maastik”. Tallinna Kunstihoone 1998 “Vaade maastikule”. Tartu Kunstimaja 2004 “Mäng maastikus”. Tallinna Kunstihoone 2008 „Maastik kui ikoon“. Haus Galerii, Tallinn 1978 – NSV Liidu Kunstnike Liidu diplom 1978 – Vilniuse IV Maalitriennaal, Vilniuse linna auhind 1979 – Baltimaade Noortekunsti Triennaal, medal 1981 – Vilniuse V Maalitriennaal, ajakirja Kulturos Barai preemia 1986 – Konrad Mäe preemia 1987 – Konrad Mäe preemia 2015 – Kristjan Raua preemia (koos Aili Vindiga, värvikas ja isikupärane looming) Toomas Vint tuli kirjandusse 1970. aastatel novellistina. Sageli käsitletakse teda koos Vaino Vahingu ja Rein Saluriga, kuigi nende kolme loomingus erilisi ühisjooni ei leidu. Vint oli üks poolpõrandaaluse ajakirja Hees tegijatest[viide?]. Heesi väljaandel ilmus 1968 Toomas Vindi luulekogu „Suitsupilvedest unistus".[viide?] Vindi varasemat loomingut (1968–1987) iseloomustavad märksõnad: mäng, irreaalse põimumine reaalsega, üksildus, vastuolulised hingeseisundid, erootika. Iroonia seguneb enesestmõistetavusega lüürika ja tundelisusega. Aastatel 1987–1994 kirjutas Vint mõned üksikud novellid. 1995–2005 oli viljakas periood, igal aastal ilmus raamat. Romaanides hakkab tööle postmodernistlik võttestik. Romaan „Kojamehe naine” šokeeris publikut seksuaalse avameesusega, „Lõppemata maastik” prototüüpidega. Ambitsioonikas Helger Tepneri triloogia („Kojamehe naine“, „Topeltvalguses“, „Mäluauguga naine“) püüdis tabada olulist, mis 1960. aastatest kuni tänapäevani eesti inimese hinges toimus. Iga raamat pakkus ajastule sobiva metafoori. Tema raamatuid on ilmunud vene ja soome keeles, jutte on tõlgitud paljudesse keeltesse. 1974 "Kahel pool hekiga palistatud teed" 1977 "Perekondlikud mängud" 1979 "Pööre & veeremäng" 1983 "Tantsud Mozarti saatel" 1988 "Kahekesi" 1996 "Naisepiinaja õnnenatukene" 2000 "Elamise sulnis õudus" 2002 "Himm" 2004 "Õnneliku lõpuga lood" 2011 "Kunstniku elu" 1975 "Ringmäng" 1980 "Väikelinna romaan" 1985 "Suur isane kala akvaariumis" 1995 "Kojamehe naine" 1997 "Lõppematu maastik" 1998 "Kunstnikuromaan" 1999 "Nädalavahetusel. Mängides" 2001 "Kaine kuu ja purjus päike" 2003 "Minu abielu prostituudiga" 2005 "Topeltvalguses" 2007 "Mäluauguga naine" 2009 "Üüriline" 2012 "Avalikult abielust" 1987 – Konrad Mäe preemia 1997 – Eesti Kultuurkapitali kirjanduse sihtkapitali aastapreemia ("Lõppematu maastik") 2005 – stipendium "Ela ja sära" 2012 – Valgetähe III klassi teenetemärk 1979 – Friedebert Tuglase novelliauhind ("Arthur Valdese lugu") 1984 – Friedebert Tuglase novelliauhind ("See nii ootamatu ja ebamugav surm") 2012 – Friedebert Tuglase novelliauhind ("Pettekujutelmade linnuparv") 2015 – Eduard Vilde nimeline kirjandusauhind ("Mõned kummalised naised") Tema isa oli põllumajandusmajandusteadlane Endel Vint. Vend Tõnis Vint ja õde Maara Vint on kunstnikud. Abikaasa Aili Vint (Sarv) on kunstnik. Toomas Vindi koduleht Eesti riiklike teenetemärkide kavaleride andmebaas presidendi kantselei kodulehel (president.ee). Raamatukoi e-raamatupood Toomas Vindi koduleht Doris Kareva, "Friedebert Tuglase novelliauhinnad" – Sirp, 2. märts 2012